1938 m. rugsėjo 2 d. I metai. 


“| „AIDO“ PRIEDAS VAIKAMS | 


MENU 


Menu, kai mažytis 
Kieme bėginėjau, 

Kai pirmuosius žodžius: 
„Mama!“ šaukt pradėjau. 


Menu, kai motutė 
Gilaudė prie krūtinės, 
Mokino, kaip reikia 
Mylėti tėvynę. 


Menu, kai saulutė 
Tekėjo rytelį, 
Sveikino, bučiavo 
Mane mažytėlį. 
Menu ir tas rožes, 
Ką vakar žydėjo... 
Šiandien vėjui pučiant 
Žiedai nubyrėjo. 
R. Guobys. 

ŠV. ONOS BAŽNYČIA VILNIUJE 


Vieną dieną tėvelis nusivedė 
Joneli į šv. Onos gatvę ir privedė 
prie nedidelės, raudonų plytų, tri- 
mis bokštais bažnytėlės. Jonelis 


ibedė į ją akis ir negalėjo jų ati- 


traukti, — taip graži 
buvo toji bažnytėlė. 
— Tai Sv. Onos bažnyčia, — 
pasakė tėvelis, kai Jonelis atsi- 
peikėjo nuo pirmojo įspūdžio. -— 
Sako, kad šioje vietoje pirmąją 
bažnyčią buvo pastačiusi Vytauto 
Didžiojo žmona, kunigaikštienė 
Ona, ir ją pavadino savo patronės 
vardu. Ta bažnyčia sugriuvo ar 
sudegė, ir jos vietoje buvo pasta- 


ir žavinga 


tyta kita, mūrinė.. Kiek vėliau tą 
bažnyčią pertvarkė Vilniaus vaiva- 
da Mikalojus Radvila, ir 1581 me- 
tais ji buvo pašventinta. Nuo to 
laiko Sv. Onos bažnyčia stovi to- 
kia pati, kaip mes ją matome, rei- 
kėjo tik sustiprinti. 

— Bet gražumėlis, gražumėlis! 
— stebėjosi Jonelis. — Tokios, tur 
būt, niekur kitur nėra. 

— Taip, Joneli! Tai gražiausia 
bažnyčia visame mūsų krašte. Ja 
gėrisi kiekvienas, kas tik pamato. 
O Napoleonas net iššitarė: „kad 
galėčiau, Paryžiun nusineščiau“. Ir 
jos praeitis taip pat graži... 

— Tai man, tėveli, bent šį tą 
‘papasakok, — prašė Jonelis. 

— Gerai, papasakosiu, tik 
klausyk! 

— Klausysiu jau, klausysiu! 

— Senovėje, kaip žinai, —sakė 
tėvelis, — Lietuvą puldinėjo kry- 
žiuočiai. Jie sakėsi norį mūsų pro- 
"tėvius pakrikštyti, ©, iš tikrųjų, 
jiems rūpėjo iš jų žemės atimti 
ir vokiečius apgyvendinti. Jie Lie- 
tuvą puldinėjo ir po to, kai mūsų 
protėviai jau buvo pasikrikštiję... 


— Tai kaip jie galėjo puldinėti 


krikščionis? — nustebo Jonelis. 

— Matai, vaikeli, kokie kry- 
žiuočiai buvo apgavikai. Jie po to 
ėmė visiems kalbėti. kad lietuviai 
krikštą priėmę tik dėl akies, kad 
kryžiuočiai nepuldinėtų, o patys 
pasilikę stabmeldžiais. Tokias me- 
lagingas žinias platindami, kryžiūo- 
čiai pritraukė nemaža talkininkų 
ir su jais 1394 m. atėjo į Vilnių... 

— O ką darė mūsų seneliai? — 
paklausė Jonelis. 

— O jie norėjo įtikinti atėju- 
sius kryžiuočių talkininkus, kad 
juos gudrieji kryžiuočiai prigavo, 
ir sumanė išeiti su procesija iš 
katedros į šv. Onos bažnyčią. 

— Ir išėjo? 

— Taip, išėjo. Kai kryžiuočiai 
su talkininkais stovėjo anuose už 
Vilnelės kalnuose, kunigai, pasi- 
rėdę bažnytiniais rūbais, šv. Sa- 
kramentą ir šventųjų relikvijas 
nepaisė ir ėmė šaudyti. Vienas 
kunigas buvo užmuštas, daug žmo- 
nių buvo sužeista. 


— Tikrai, tie kryžiuočiai buvo 
dideli veidmainiai, — pasibiaurėjo 
Jonelis. . 

— Ne tik veidmainiai, bet ir 
išdavikai, —pridūrė tėvelis.— Jie po 
kiek laiko išsižadėjo katalikų tiky- 
bos ir metė popiežių klausyti. O 
prieš tai taip jiems melavo apie 
mūsų seneliūs.:445544 

— Eikim, tėveli, bažnyčios vi- 
dun,—atsiliepė Jonelis. 

Ir nuėjo. Tačiau bažnyčios vi- 
duje nieko ypatingo jiedu nerado. 
Sienos tuščios, be paveikslų ir pa- 
gražinimų, altoriai ir sakykla pa- 
prasti. Aa 

'— Sv. Onos bažnytėlė labai 
graži tik iš lauko, — pastebėjo Jo- 
nelis, kai abu jau ėjo namo. 


+ 


Jei tavęs kas klaustų 


Jei tavęs kas klaustų, 
Mylimas valkeli, 

Kas yra brangesnio 
Už tėvučių šalį, 


Ką tu atsakytum, 
Koki duotum žodį, 
Gal kartais prisieitų 
Net užraudonuoti? 


Drąsiai tad sakyki: 
— Už tėvučių šalį 
Nieko būt brangesnio 


Pasauly negali!.. 


V. Kuolaitis. 

ŽMOGŽUDYS 


Sumanė du miesto berniu-, 


kai nuo tėvų pabėgti, po pa- 
sauli keliauti, nuotykių paieš- 
koti. Kaip sumanė, taip ir pa- 
darė. 

Vieną ankstyvų rytą išėjo 
jiedu iš namų. Beeidami di- 
deliu miškų, jame paklydo. 
Paklaidžiojo jiedu per visą 
dieną ir tik vakarą užtiko pa- 
miškėje begyvenantį ūkininką. 
Užėję pasiprašė priimti pernak- 
voti. Ūkininko būta gero, ojo 
žmonos — dar geresnės. Jie- 
du vaikus priėmė, pavalgydino 
ir gražiai pakloton lovon pa- 
guldė. 

Apie vidunaktį pabudo vai- 
kai ir girdi, kad kažkas už 
sienos, kitame kambaryje, kal- 
basi. Atsargiai priėjo jiedu prie 
durų, vienas jų pridėjo ausį 
prie skylutės ir klauso. 

— Užkurk tu anksti kro- 
snį, — sako vyriškis: — reikės 
paskersti „miestiečiai“. 

Pabalo iš baimės berniukai. 

— Dieve, Dieve, kas da- 
bar daryti? — kužda jiedu. — 
Mudu patekome į žmogžudžių 
rankas. 

Atsidarė jiedu langą, iššo- 
ko kieman ir nubėgo prie 
vartų. Vartai buvo užrakinti. 
Jiedu pavaikščiojo po kiemą, 
niekur nerado išėjimo ir... su- 


lindo paršų tvartelin. Taip ir 
išbuvo jame iki ryto. 

„Anksti rytą ūkininkas su 
peiliu priėjo prie tvartelio, 
į akmenį pagalando peilį, pra- 
vėrė tvartelio duris ir tarė: 

— Na, vaikeliai, išliskite iš 
migio, gana jau jums miegoti. 

Suriko berniukai ne savu 
balsu ir ėmė maldauti jų pa- 
sigailėti. Nustebo ir ūkininkas, 
kai pamatė tvartelyje berniu- 
kus. Metė jis peili, paėmė 
juos už rankų ir atsivedė pir- 
kion pas žmoną. Geroji mo- 
teriškė vos nuramino vaikus 


ir vos sužinojo jų išgąsčio 
priežastį. 

— O kvailučiai, — nusijuo- 
kė ūkininkas. — Aš naktį su 


žmona kalbėjau apie parše- 
lius, kuriuos vakar rytą nusi: 
pirkau. mieste. ir juokaudamas 
pavadinau „miestiečiais“. O 
judu kitą kartą nesiklausykite 
po durimis... 

Berniukai po šio nuotykio 
jau nebenorėjo po pasaulį ke- 
liauti ir kitų nuotykių ieškoti. 
Ūkininkas pakinkė arklius ir 
nuvežė juodu miestan pas tė- 
vus. Nudžiugę tėvai negalėjo 
atsidėkoti gerajam žmogui. O 
berniokų draugai ko neplyšo 
juokais, kai apie visa suži- 
nojo. 

Rimšės parapijos vaikai po pirmosios Šv. Komunijos. 
Jų tarpe Rimšės klebonas kun. kan. Mankauskas, kun. Gajauskas, kun. Karo- 
liukas ir kl. Norkūnas. 


Gilė ir moliugas 


Prigulė Petrelis po dideliu 
ąžuolu karštą dieną pasilsėti. 
Netoli buvo kaimyno daržas, 
ir jame augo dideli moliugai. 
Pakraipė  Petrelis galva ir 
sako: 

— Tik pažiūrėkite, kas per 
tvarka pasaulyje! Darže nedi- 
delis augalas išaugino didžiu- 
lius moliugus, o didelis ąžuo- 
las — mažutes giles. Kad aš 
pasaulį tvarkyčiau, aš kitaip 
padaryčiau: didel'us moliugus 


ąžuolai augintų, o mažutes gi- 
les— mažieji augalai. 

Dar Petrelis nepabaigė sa- 
vo kalbos, o mažutė gilė kris- 
dama pataikė jo nosin. Iš no- 
sies pasipylė kraujas. 

— Ajajai! kaip skauda! — 
suriko Petrelis. — Štai man ir 
pamokymas! Kas būtų buvę 
su manim, jei nuo ąžuolo 
būtų nukritęs moliugas? Mano 
nelaimingoji nosis būtų virtusi 
paplotėle... 


Jau leidžias saulutė 
Už žaliojo šilo 
Ir paukščių dainelės 


Skambėti nutilo. 


Volungė. 

Žvejo šuo 


l. 


Prie upės buvo maža pirkaitė. 
Joje gyveno žvejys su šeima. Pir- 
kaitė buvo taip arti vandens, kad 
kartais pakilusios bangos pasiek- 
davusios jos slenkstį. 

vejys gimė ir išaugo 
pirkaitėje. Gyvulių jis jokių nelai- 
kė, turėjo tik šunį. Tą šunį jis my- 
lėjo ir nerišo prie ląstos. Tačiau 
vieną žiemą. toje apylinkėje pasi- 
rodė vilkų. Zvejys pabūgo, kad jo 
šunelio nepagrobtų vilkai, kai jis 
nubėgtų miškan, ir pririšo jį gera 
grandine prie ląstos. 


Il. 


Kartą žvejys nuvargęs- stipriai 
miegojo savo pirkaitėje. Dar iš 
vakaro siautė audra ir smarkiai 
lijo. Anksti rytą žvejo žmona ir 
vaikai prikėlė jį. Mieguistas jis šo- 
ko iš lovos ir suriko iš išgąsčio: 
nirkutėje vandens buvo iki juostos. 
Žvejys atidarė duris, bet pro jas 
vanduo dar labiau pradėjo veržtis 
vidun. Žmona ir vaikai suspėjo iš- 
bėgti kieman, paskui juos išbėgo 
ir Žvejys. Bebėgdamas patamsy 
jis užtiko savo laivą, kurį bangos 
jau -svaidė prie pirkutės sienos, 
pagriebė tinklą, pasodino laivan 
šeimą ir pasileido plaukti į kraštą. 

Švito. Žvejys apsidairė ir širdis 
jojo apmirė: išsiliejusi upė banga- 
vo, kaip jūra. Jis pradėjo irtis prie 
„kalnelio, kuris, kaip sala, kyšojo 


šioje | 


iš vandens. Laivas nardė tarp ban- 
gų ir braškėjo nuo dūžių. Išvargęs- 
žvejys vos įstengdavo išlaikyti 
rankose irklus, 


II. 


Pagaliau, žvejys prisiyrė kran- 
tą. Jo šeima išlipo iš laivo ir iš 
kalnelio viršūnės pamatė siaučian- 
čias bangas. Iš bangų pasigirdo 


ilgas ilgas šuns staugimas. Visi 
krūptelėjo ir pasižiūrėjo vienas į 
kitą. 


— Mūsų šuo!-—sušuko žvejo sū- 
nus ir parodė juodą dėmę tarp 
bangų. 

Ir iš tikrųjų, tai buvo jų šuo. 
Jo ląstą pagriebė bangos ir dabar 
svaidė į visas puses podraug su 


„pririštu prie jos šuneliu. Suo ret- 
karčiais  sustaugdavęs, tarytum 
šaukdavęs jį gelbėti. Štai smar- 


kesnis vėjas sviedė lastą ir panė- 
rè šunelį; štai ląsta iškilo ir pod- 
raug su ja iškilo šuo ir vėl gailiai 
sustaugė. 

Zvejys nubėgo prie laivo ir 
netrukus plaukė prie plūduriuojan- 
čios ląstos. Kai jau buvo arti, vė- 
jas vėl sviedė ląstą, grandinė ati- 
trūko nuo jos ir šuo, atrodė, ga- 
lėjęs plaukti į krantą. Tačiau taip 
neįvyko. Sunki grandinė beskęsda- 
ma patraukė vandenin su savimi 
ir nelaimingąji šunelį. Tuo metu 
priplaukęs žvejys suspėjo pagriebti 
jį už gaurų ir įsitraukė laivan. 


Kai užaugsiu... 


Kai kareivis būsiu, 
Ant žirgelio josiu 

Ir už savo kraštą, 
Jei reikės, kovosiu. 


Narsios bus mūs eilės, | 
Gimtą žemę saugos, 
Plieno šautuvėlis 

Bus geriausias draugas. 


D. Rupšytė. 

ER. r NS AAA h a 
Reti didžiųjų girių gyventojai — stumbrai. 
Didelė nosis 
Pas vieną poną atvažiavo Vėl visi sužiūro į svečią, 


svečias su labai didele nosia. 
Svečią paprašė pietų. Tarnas 
atnešė į stalą valgius. Pama- 
tęs svečią su tokia didele no- 
sia, nustebęs sušuko: 

— Dievuli, kokia didelė 
nosis! 

Visi sužiūro I svečią. Sve- 
čiui ir šeimininkui pasidarė 
labai nejauku. Tuomet šeimi- 
ninkas nubėgo. i virtuvę ir la- 
bai išbarė tarną.: 

— Tu, tuščiagalvi, kaip tu 
galėjai pasakyti „didelė nosis“. 

Nuliūdo tarnas, užpykinęs 
poną. Nunešė vėl valgius į 
stalą ir sako: 

— Dievuli, 


kokia mažytė 
nosytė! 


vėl svečiui pasidarė nejauku. 
Šeimininkas dar labiau užpy- 
ko. Nubėgo virtuvėn ir dar 
labiau išbarė tarną. 

— Tu, asile, — šaukia po- 
nas, Kumščius suspaudęs, — 
kaip tu išdrisai pasakyti „ma- 
žytė nosytė!“ | 
Ir dar blogai pasa- 
kiau! — stebisi tarnas, vienas 
virtuvėje pasilikęs. — Palau- 
kit, žinau... 

Nuneša trečią kartą val- 
gius ir sako: 

— Pasakyk, gerbiamasai 
pone, ar tamstos nosis yra, 
ar jos visai nėra? 

Papasakojo Dėma, 
užrašė Tėma. 

Užmirštas Rūpintojėlis 


Teka saulė, žydi gėlės, 
Lakštingala gieda, 

Kur buvai, rasos lašeli, 
Ant našlaitės žiedo?.. 


Ko užkrito šaltas rūkas 
Ant lapelio žalio, 
Ant gėlelės paliai kryžių 
Šalia viešo kelio... 


Lukštas ir 


Maža Marytė rado žalią 
riešutą. Ji pamanė, kad tai 
„obuoliukas ir įsidėjo burnon. 
Netrukus ji riešutą išspiovė, 
sakydama: | 


-— Koks kartumėlis! 


Jos brolis Juozelis buvo 


Šalia viešojo kelelio, 
Pas Svalios pagoji 
Daug dienų Rūpintojėlis 
Daug nakčių rymojo. 
Laimino pasėtą grūdą, 
Laimino daigelį, 
Guodė mažą piemenėlį, 
Stiprino senelį. 
Laimino rugių, kvietelių 
Lauką didi, platų, 
Nuo padangės lig padangės— 
Kiek tik akys mato. 
Linko kryžius ir palinko, 
Sviro ir pasviro, 
Todėl graudžios ašarėlės 
Tai našlaitei byra. 
Niekas nepina vainikų, 
Kryžiaus nepapuošia, 
Tik berželiai baltmarškiniai 
Ir pušelės ošia. 
Todėl rūkas ant gėlelės 
Toks gailus užkrito, 
Tą žvaigždėtą šviesią naktį, 
Tą ankstyvą rytą. 

Vytė Nemunėlis. 


"branduolys 


gudresnis. Jis paėmė išspiautą 
riešutą ir sako: 

— Nieko, kad lukštas kar- 
tus, Juo lukštas kartesnis, juo 
branduolys gardesnis. 

Jis dantimis nulupo kartų- 
ji lukštą ir pasigardžiuodamas 
suvalgė-riešuto branduolį. - 

Labanakt | 


Labanakt, Dievuli galingas, 
Kurs saugai ir valdai visus, 
Kurs rėdai pasauli didingą, 
Myli ir globoji vaikus. 
Labanakt, šileli-miškeli, 
Kurs teikei pavėsio kaitroj, 
Labanakt, sraunusis upeli, 


Čiurlenk mūs šalelėj brangioj. 


Labanakt, paukšteliai, žvėreliai, 
Labanakt, žiedeliai gėlių, 
Labanakt jums, slėnys, kalneliai 
Ir švelnus vejeli pietų. 
Labanakt, Dievuli galingas, 
Kurs saugai ir valdai visus, 
Kurs rėdai pasauli didingą, 
Myli ir globoji vaikus. 
K. Tėma. 


LAPÈ TEISĖJU 


Kartą atsitiko, kad lapei teko 
išspręsti labai paini byla, kuri iš- 
„kilo tarp gyvatės ir vieno ke- 
leivio. 

Viena gyvatė įlindo giliai ur- 
van ir norėjo ten sau ilgesnį lai- 
ką ilsėtis. Nelaimė, didžiulis ak- 
muo, stovėjęs virš to urvo, kaž- 
kieno išjudintas, pradėjo riedėti ir 
tik tuomet susilaikė, kai įkrito į 
urvo angą. Gyvatė buvo atskirta 
nuo pasaulio. Ji negalėjo išlįsti iš 
urvo. Jai grėsė bado mirtis. 


Irtaip praėjo trys dienos. Nieks 
per tą laiką į gyvatės pagal- 
bos šauksmą neatsiliepė. Atsitiko, 
kad ketvirtą dieną žygiavo pro tą 
urvą vienas keleivis. Šie užgirdęs 
gyvatės verksmą, sustojo pasiklau- 
syti. Atsargus keleivis, bijodamas 
gyvatės nuodų, nesutiko iš karto 


nuristi akmens nuo angos. Ir tik 
davus gyvatei didžiausią priesaiką, 
kad ji jam ne tik kad nepakenk- 


sianti, bet suteiksianti didžiausią 
dovaną, atrito akmenį nuo urvo 
angos. Išlindusi iš urvo gyvatė, 


alkio varoma, skubėjo medžioti. 
Bet ją sulaikė keleivis ir kreipėsi 
šiais žodžiais: 

— O kur gi tavo pažadėtoji 
dovana? Tai taip ištesi savo duo- 
tąją priesaiką? 

I tai gyvatė atšovė jam: 

— Tu dovaną gavai jau. Džiau- 
kis, kad aš neįkirtau tavęs ir tu 
gyvas gali toliau keliauti, 

Taip jiems besiginčijant ir ke- 
leiviui reikalaujant dovanos, gyva- 
tė tarė: 


— Gerai. Tu trokšti tos dova- 

nos. Gausi ją. Aš tave gyvą su- 
ėsiu. 

Keleivis net, pašoko. 

— Kaip tai? Už gera nori blo- 
gu sumokėti! Kur teisybė? Lukterk, 
gal kas etvyks čia, tai bus mūsų 
bylos teisėjas. 

Neilgai trukus pasirodė tuo ke- 
liu žygiuoją du juodvarniai. Sie, 
užgirdę visą bylą ir ginčą tarp 
gyvatės ir keleivio,  pasvarstę, 
tarė: 

— Tu, gyvate, pažadėjai jam 
už išgelbėjimą didžiausią dovaną. 
Argi dabar pasaulyje didžiausia 
dovana nėra nedėkingumas už pa- 
darytą gerą darbą. Taip elgiasi vi- 
si ir visur. Tad ir tu, suėsdama šį 
tau gyvybę išgelbėjusi žmogų, ne- 
pasielgsi kitaip ir būsi visai tvar- 
koje. 

Bet keleivis, išgirdęs jo nenau- 
dai ištartą juodvarnių sprendimą, 
sušuko: 

— Šie vagys negali būti mano 
teisėjai. Aš reikalauju kitų tei- 
sėjų. 

Nutarta buvo laukti. Naujų tei- 
sėjų laukti neteko ilgai. Iš nežinia 
kur bekeliaują pasirodė vilkų šei- 
ma, kuri sutiko būti teisėjais. At- 


pasakojusi v'są savo su keleiviu 
ginčą, gyvatė kreipėsi prie šių 
teisėjų: 

— Ar aš neturiu teisės šio 


žmogaus suėsti už tai, kad jis man 
gera padarė? Juk pasaulyje už ge- 
ra blogu užmokama. Pagaliau, aš 
esu visai alkana. Jau trys dienos, 
kaip aš nieko nenurijau. O visiems 
yra žinomas dėsnis, kad reikalas 
nepaiso, kas yra uždraudimas ar 
suvaržymas. | 
Vilkų šeimos galva teismo var- 
du išsprendė, kad alkana gyvatė, 

surydama savo geradari, būsianti 
visai tvarkoje. Keleivis mato, kad 
jo reikalai yra visai blogi. Ligšio- | 


liniai teismo sprendimai buvo jo 
nenaudai. Jis pasiryžo nenusi- 
leisti. 


— Juk negali būti plėšikų ir 
galvažudžių teismo sprendimas tei- 
singas. Aš reikalauju trečiojo teis- 
mo, kurio sprendimas bus galuti- 
nis. Geriausiai būsią, jei šią bylą 
spręsti atiduosime liūtui, žvėrių ka- 


raliui. Jo sprendimas būsiąs tei- 
singas ir pilnas išminties. 

Ir taip visi — Žmogus, gyvatė, 
vilkai ir juodvarniai — nukeliavo 


liūto dvaran teisybės ieškoti. Ilgai 
jis galvojo, parėmęs savo didingą 
galvą į leteną. Nesijausdamas galįs. 
išspręsti teisingai šią bylą, liūtas 
perdavė ją savo raštininkui-gud- 
ruoliui lapinui. Sis, išklausęs abiejų 
pusių paaiškinimų, tarė: 

— Jūs visi daug kalbate, gra- 
žiai teisinatės, bet iš tų žodžių 
nieko aiškaus negalima susivokti. 
Aš turiu nueiti į tą vietą ir ten 
visą bylą ištirti. Kitaip mano spren- 
dimas nebūsiąs pakankamai rim- 
tas ir teisingas. 

Šiam lapino pasiūlymui pritarė 
abi suinteresuotos šalys. Tad visi 
su naujuoju teisėju priešakyje at- 
keliavo prie to urvo. Lapinas lie- 
pė gyvatei urvan ilįsti, o keleiviui 
angą akmeniu užristi. 

— Dabar, — tarė. lapinas, — 
viskas yra tvarkoje ir teisinga. Jei 
keleivis nori, tegul atrita antrą 
kartą akmeni ir pajunta gyvatės 
teisingumą. 

Linksmas keleivis, apie tai ne- 
galvodamas, nuskubėjo savo keliu. 
Gyvatė ligi šiol laukia jį grįžtant 
ir akmenį nuo angos atritant. 


Nr 18 
x 


Myliu aš tėvyne 
Ir dangaus mėlynę, 
Myliu aš giružę 
Ir josios gegužę. 

Myliu Nemunėlį 

Ir jo vandenėlį, 

Myliu aš brolelį, 

Jo širmą žirgelį. 
Volungė. 


Muselės užrašai 


Gegužės 20 d. Jau geras laiko 
galas, kai aš atsiradau pasaulyje. 
Man gera čionai. Jau tiek paaugau 
ir sustiprėjau, jog su mama šian- 
dien aplaksčiau visą kambarį, ku- 
riame mes gyvenome. Aprodė ji 
man, kame gauti paėsti, jeigu nie- 
ko nėra ant stalo, kame nakvoti, 
kaip saugotis voro, ir pasakė: 

— Tu dabar jau didelė jauni- 
klė musė, gyvenk sau sveika savo 
galva. Sudiev! 

Še tau, kad nori! Vadinas, aš 
pasilikau našlaitė... O mamos — 
nė pėdų nebėr! Nėr kas daryti. 
Paverkšlenau truputį, paskiau nu- 
skridau naujiena pasiguosti. 

Visa mūsų, jauniklių mūsių, 
draugija susirinko lange ir links- 
mai ūžė. Aš joms pasipasakojau 
savo bėdą, bet pasirodė, kad ir 
jos visos daugiausia tokios pat 
našlaitės, kaip aš. Mūsų mamos, 
tarsi susitarusios, kaip tik nuo šian- 
dien liovėsi mumis rūpintis. Suda- 
rėme tokią mažiukę penkių mūsių 
draugijėlę, prisiekėme niekados 
neišsiskirti ir vis viena kitai padė- 
ti. Valio! Aš ir vėl nebe viena! 


Bet vakare, kai ėjome miego, 


kai sutūpėme lubose, aš atsimi- 
niau Mamą ir graudžiai pravirkau... 

Gegužės 30 d. Nagi, va, aš jau 
visiškai apsipratau gyventi sava- 
rankiškai ir dažnai skraidžioju, net 
ir sodą pasiekiu. O tatai gana pa- 
vojinga! Pirmiausia, sode slankioja 


kažkokios kitos veislės musės, 
stačiokės tokios ir blogai išauklė- 
tos. Su viena iš jų teko jau man 
susiimti, nors kambarinei musei 
lyg ir nepritinka tokios imtynės. 
Bet kas reikėjo daryti? 

Išlėkiau kartą saulėje pasiskrai- 
dyti, paskui pritūpiau pailsėti ant 
obelies šakos. Ziūriu — o ten be- 
tupinti kažkokia nepažįstama musė, 
ir pilvas jai kitaip rainas, negu 
mums. Jau buvau prie jos besi- 
gerinanti, bet ji ėmė mane varyti 
nuo šakos, ir dar kaip nemanda- 
giai... Zodis po žodžio — ir susi- 
kibome. Nuo šakos mes, žinoma, 
nusiritome žemėn ir ėmėm kultis 
iš visos sveikatos. Vos bepersisky- 
rėm... Dabar man keliose vietose 
užgauta ir sparniuką sopa. Na, bet 
manau, kad ir anai musei gerokai 
į kailį kliuvo, tikrai ji kasosi kur 
dabar... Duok Dieve sveikatą, dau- 
giau į sodą nebelakstysiu. 


Gyvenome neblogai. Kamba- 
rys, Kuriame beveik visą dieną 
praleidžiame, žmonių kalba vadi- ` 
nasi valgomasis, nes žmonės jame 
valgo. Mūs, žinoma, stalan nieka- 
da nekviečia, bet mes ir nelaukia- 
me kviečiamos. Dar ligi žmonės 
susės, mūsų jau visur pilna, ir 
mes pirmosios ragaujame, ar skanu. 

O jie, nedorėliai, tik rankomis: 
mus gainioja! 


Beja, man labai patinka šei- 

mininko sūnelis, mažiukas riebu- 
lis. Kokie pilni jo veideliai! 

Tik niekaip mes su tuo vaiku 
negalime susitaikyti. Neduok Die- 
ve, man ji pabučiavus! Nespėju 
dar nė ant kaktos atsitūpti ir no- 
simi  pasitrinti, tuojau jis pakelia 
triukšmą, purto galvą, šaukia... O 
tai mane baisiai įžeidžia. 

Bet aš vis tiek suradau būdą. 
Anksti rytą, kol jis dar lovikėje 
temiega, aš atsitūpiu jam ant 
skruostelio ir jau tada myluoju, 
kiek tik man patinka, Puikus žmo- 
giokas! | 

Birželio 70 d. Viskas kaip ir 
seniau. Gyvename, džiaugiamės 
vasara, gardžiai valgome. Dabar 
valgomajame mūsų jau daug ma- 
žiau. Zmonės mus visokiomis gud- 
rybėmis naikina nepasigailėdami, 
Bet už tai tos mūsų, kurios svei- 
ką kailį išneša, pasidaro daug at- 
sargesnės. 

Iš mūsų penkiukės niekas dar, 
ačiū Dievui, nežuvo. Visos tebe- 
same. Bet gyvenimas nebe tas, 
nebe taip linksma, kaip kitados. 
Visą laiką reikia saugotis, kiekvie- 
name žingsnyje žiūrėti, kad kur 
galvos neįkištumei. Būdavo žmo- 
nės susėda valgyti, tai mūsų pri- 
lekia, kad net juoda. O dabar 
koks dvidešimt tesusirenka, ir tos 
tokios baigščios, būkštauja gyvų 
niekų... 

Ne tas gyvenimas, nebe tas .. 

Birželio 20 d.  Prasimanėme 
naują žaidimą: einame voro erzin- 
ti. Susidarė čia iš mūsų ir tokia 
„erzintojų“ draugija, kuri sugalvo- 
ja visokių būdų vorams išveisti, 

Labai įdomi pramoga. Tiktai 
kad mūsų kambary ir tų voratink- 
lių beveik nebėra: žmonės patys 


nemėgsta tų vabalų ir juos naiki- . 


ma. Bet mums pasisekė dar ap- 

tikti kampe viršuj spintos didžiulį 
voratinklį, gudriai nuaustą seno 
prityrusio voro. 

Matyt, nekaip senam galvažu- 
džiukui klojasi: nieko jo tinkluose 
nėra, be vienos kvaišos naktinės 
peteliškės, bet ir ta jau kadai ka- 
da buvo pak iuvusi, visa išpendė- 
jusi, 

Zaisti pradėjome šitaip. 

Visos musės, kiek tik buvo 
kambaryje, sutūpėme lubose ap- 
link spintą ir tylėjome, kaip žemė. 
Viena iš erzintojų komandos at- 
sargiai pričiaužė prie voratinklio, 
įsikibo į kraštinę virvę ir kadangi 
patrauks iš visos sveikatos, zirz- 


dama, šaukdama, tarsi jau įkliuvu- 


si... Visos nekantriai laukėme, kas 
gi čia bus. 

Po sekundės iš galvažudžio lan- 
dynės išlindo biauri gauruota koja, 
paskiau kita, paskiau ir pats jis 
išvirto laukan, piktai kraipydamas 
mažikę galvikę. 

Bet kas čia dabar? Tinklas tuš- 
čias, nors tik ką kažkas jį taip 
smarkiai tymptelėjo. Nė vienos 
musės! Negali būti! Ir žvalgosi se- 
nis kaip apdujęs, savo ilgomis 
kinkomis tinklo įsikibęs... 

O mums juoko! Pilvus susiė- 
musios iš to juokiamės. 

Voras pastovės, pastovės — ir 
šmakšt į savo landyne. O mes, 
minučiukę palaukusios, vėl siun- 
čiame kurią draugę jo tinklo pa- 
kibinti. Ir vėl ta pati istorija, kol 
mums atsibodo. Atsisveikindamos 
visos, kiek ten mūsų buvo, dar 
paskraidėme aplink supykusį vorą, 
tyčia zirzdamos prie pat voratink- 
lio. 

Tai buvo gražu: patį aršiausią 
savo priešą:mulkinome! 


(6. d) 

LAURAS IR BALTRUS 


Metų devynių Laurukas Ikalė. Prie kuoleliuko 

Buvo išdaigus vyrukas. Prikala ir pinigiuką. 

Žemėn štai ir nūn, vaikai, Po to iš už medžio žiūr, kas 
Kuoleliuką jis vikriai Pinigėlį ši atras. 


Tuo tarpu keliu tuo ėjo Gyviau suplakė... ir šoko 
Griebt laimikį mūs vyriokas. 
Bet veltui, nes pinigėlio 
Žemėj „laimę" gulint jis Jis nuo žemės nepakėlė. 

Ir iš jo, neapdairaus, 

Lauras juoko tur saldaus. 


Lauro draugas Baltramiejus. 


Tuoj išvydo. Jo širdis 

Kas aš būsiu 


Berniukas: 
Būsiu aš artojas — 
Tėvelių paguoda! 
Tegul tik sveikatos 
Man Dievulis duoda. 


Mergaitė: 
Būsiu šeimininkė, 
Visus darbus dirbsiu, 
Krosnį iškurensiu, 
Pusryčius išvirsiu. 


Berniukas: 
O aš, kai užaugsiu, 
Būsiu kareivėlis, 
Žadėjo nupirkti 
Tėvelis žirgelį. 
Mergaitė: 
O aš, kai užaugsiu, 
Būsiu audėjėlė, 
Gražius raštus ausiu 
Margoje juostelėj. 
R. Guobys. 


000 
Riešutai ir voverys 


Per visą mišką išmėtyti auga 
lazdynų krūmai. Ne kasmet jie bu- 
vo tačiau riešutų kekėmis aplipę. 
Vieni metai buvo riešutingi, kiti 
ne. Ir riešutai, kaip soduose obuo- 
liai, pamečiui sirpsta, auga. 

Susitarėm vieną sekmadienio 
popietį eiti pariešutauti. Medžių 
viršūnėse ir šakose ūžavo vėjas, 
buvo jau tikras ruduo. 
dar nepageltę. O dangaus aukšty- 
ibbėmis traukė jau tokie šėmi ir 
toki rudeniški debesys. O lau- 
kuose jau paskutinieji avižų kuo- 
reliai buvo suvežti kluonuosna. 
Ejome per karvių ir avelių nugrauž- 
tus dirvonus, kur jaunutis atolė- 
lis jau nebekišo nosyčių ir dėl 
-sausros ir dėl artėjančio rudens. 
Dar miško nepasiekę, kalbėjo- 
mės: 3 

— Riešutai jau turi būt pilni. 

— Šiemet ir daug yra. 

— Aš prieš savaitę radau vi- 
ssiškai pilnų. 

— Man tėtis iš girios atnešė-- 
tai didėli, ė kieti, perkąsti negalėjo. 

— Reikėjo atiduoti man. 

— Gudruolis rados! 


Tik lapai 


— Būčiau tau visus kevalus 
arąžinęs —nebijok. 

— Tik branduolius būtum pats 
surijęs. i 

Paežere beinant, vanduo jau 
mūsų: nebetraukė pasimaudyti, pa- 


pliuškenti. Stipresniam vėjui pa- 
pūtus, net šiurpuliai kūną badė. 
Todėl mygome susirietę, kad tik 


greičiau į mišką, į užuovėją.. 

Dairinėjomės, galvas užrietę, 
prie vieno lazdyno, prie kito — 
riešutų, kaip nėra, taip nėra.. Mus 
pradėjo imti nerimastis. 

Dar prieš savaitę matėme tie- 
ką riešutų, tokių jau pribrendusių. 
Tik laiko tada neturėjome jiems 
rinkti. Reikėjo skubėti namo. Bu- 
vome maža valgę, nes ėjome po 
pirmosios Komunijos. Dabar, gal- 
vojome, kas kita. Einam iš namų. 
Einam riešutauti. 

Tuo. syk virš mūsų galvų kaž- 
kas garsiai susijuokė. Mus apėmė 
baimė. Vyresnieji pasakojo, kad 
riešutynuose dažnai vaidenasi. Esą, 
piktosios dvasios neduodančios 
riešutų skinti tiems, kurie nori jų 
žiemai prisikrauti. 

— Vieną kart pats mačiau, kaip 
pačios lazdynų šakos lūžo. Niekur 
nieko —tik: frakšt—trakšt — trakšt 
didžiausios šakos ėmė lūžti. Kaip 
namo parbėgau, jau neatmenu. 
Tik kai vyresniajam broliui pasa- 
kiau, kaip buvę, jisai rimčiausiai 
užteigė nelabojo būta. 

Jau mes ir šiaip, nors drąsuo- 
lių netrūko, rengėmės bėgti namo. 
Pasakojimas dar mūsų kojas kėlė. 
Tuo tarpu vienam iš mūsų nukri- 
to sausa šakelė stačiai ant galvos. 

— Ai! — nuaidėjo per visą mi- 
:šką, ir vaikas klupo vietoje. 

Kitam betgi pavyko pamatyti, 
kas tuo nelabuoju buvo. Rausva, 
smagi voveraitė, uodegą patiesu- 
si, lėkė nuo vienos pušies šakos 
ant kitos ir nutupusi garsiai juo- 
kėsi. Visų akys nušvito. Net ir 
tam nelaimingajam, kuris jau nuo 
žemės kėlėsi, sužibėjo akys. 

Dabar jau žinojome, kas tas 
nelabasis, ir kodėl vyresnieji juo 
mus gązdina. Jie patys nori juo 
„daugiau riešutų prisirinkti. Bet ir 
iš po jų ir iš po mūs dažnai juos 
išvagia voverys, ąžuolų drevėsna 
žiemai susinešdamos. 

— Ei, tu, voveryte! 

— Eikš čia, rude! 

— Mes tau! 

Voveraitė liuoksėjo nuo vienos 
šakos ant kitos, auseles pastačiu- 
si, galvelę ir uodegytę užrietusi. 

— Tu regi nelabąjį? 

— Ne. 

— Šitai — viršūnėj. 

Tai voveris. 

Ė ko tu nuo jos griuvai? 
Kad nežinojau... | 

Mes visi nežinojom. 

— Dabar žinokit, kad mums 
riešutus išvogė voverys. 

—Atsimenat,skaitėme knygutėje, 
kad žiemai voverys riešutus ir gi- 
les neša, darydamos. atsargą. 

— lr grybelius džiovina. 

— Gal taip, kaip mergos bara- 
vykus parduoti. 

— Tai jos gi pečių neturi. 

— Prieš saulę. 

— Eik, niekų nepliauškęs. 

— Taigi, kad jos ir grybus žie- 
mai neša. 

— Ė niekus nukalbėjo, kad gry- 
bus neštų ir žiemai krautų. Ir nie- 
kur apie tai parašyta neradome. 

Dar kiek po lazdynus panardę, 
ėjome namo, kas suplėšytom kel- 
nėm, kas marškiniais, kas apraižy- | 
tu veidu, kas rankom. Ir viskam 
tam buvo kalti riešutai ir voverys. 

r. 

Atspėk 


Mūs sodely daug medelių — 
Kriaušių, obelių, 

Daug prinoko obuolėlių 
Raudonų, g 


Skinsiu, nešiu tevužėliui 
Kriaušių, obuolių. 
Ir motutei sengalvėlei — 


Vis gardžių, s 


Karštą šienapiūtę. 


TRUPINĖLIAI 


Gyviai rengiasi žiemoti 

Miško gyviai žiemos būstinėms 
ir sandėliams panaudoja medžių žie- 
ves, iškirmijusius kelmus, lapų krū- 
vas ir kitokias prieglaudas. Čia jie 
randa užvėją, lietus jų neužlyja ir, 
apskritai, jiems čia daug geriau, ne- 
gu plikame lauke. 

Daug kas, kaip jūs žinote, pa- 
jutę, kad artinasi žiema ir: nebebus 
maisto, išskrido į šiltuosius kraštus. 
Kas atsiliko, skuba naudotis progo- 
mis — neša ir krauna į savo san- 
dėlius maisto atšargą, nes kitaip 
gali žiemą ir badu numirti. 

Prisiminkime, jog ir žmonės jau 
pavasarį pradeda javus sėti, per va- 
sarą augina, o rudenį, nuėmę nuo 
laukų, javus gabena į klojimus. 

ŽAIDIMAI 


Vištų gaudyti 


Paimami du skepetaitės galai, 


viename gale užrišamas mazgas, 


VARPELIS 


Nr 18 


abudu galai suglaudžiami ir duoda- 
mi žaidėjams traukti. Kurs ištrau- 
kia galą su mazgu, tas tampa gau- 
dytoju. Jam užrišama akys ir, nu- 
vedę ant slenksčio, klausia: — Kur 
stovi? —Ant bačkos.—Kas toj bač- 
koj? — Alus. — Gaudyk, kvaily, 
mus! — Ir žaidėjai išsisklaido po 
kambarį, gaudytojas gaudo. Jei gau- 
dytojas prisiartina - prie stalo, suolo 
ar kito kurio daikto, tai surinka jam ` 
„ugnis“, tada jis nuo ten atsistoli- 
na. Jei jis sugauna, tai turi atspėti, 
ką sugavo, ir jei atspėja, tai sugau- 
tam užriša akis, o jei neatspėja, 
tai iš naujo gaudo. 

Vaikų šypsenos 
Vytukas svečiuose 


— Jonuk, imk dar obuolį, val- 
gyk! 

— Ačiū, aš jau privalgiau ir da- 
bar eisiu... 

— Tai paimk keletą į kišenes. 

— Ne,. ačiū.. daugiau į kiše- 
nes nebepareina. 


Vaikai maudosi 


Kartą tėvas paklausė sūnų: 

— Vincuti, devyni vaikai nuėjo 
į upę. Trims iš jų buvo uždrausta 
maudytis. Keli vaikai maudėsi? 

— Devyni! 


LAIŠKŲ DĖŽUTĖ. 


R. Guobiūi. Gavome dar visą pluoš- 
tą. Ačiū, ką galėsime, išnaudosime. 


Leidėias atsakomasis redaktorius Liudvikas Cicėnas, 


Vilnius „RUCH“ spaustuvė 


